ועדת הכנסת, כנסת 17, פרוטוקול מספר 112, 2007-05-21 13:00

יעקב מרגי: אני מתכבד לפתוח את ישיבת ועדת הכנסת.

יעקב מרגי: על סדר היום, בקשה להקדמת הדיון בהצעת חוק חינוך ממלכתי (תיקון מס' 8) (השתתפות רשויות מקומיות בתמיכה במוסדות חינוך מוכרים לא רשמיים), התשס"ו-2007, לפני הקריאה השנייה והשלישית.

אריאל דרעי: כפי שאמרתי בדיון הקודם המצב החוקי היום מאפשר לרשויות מקומיות לתמוך אך ורק במוסדות חינוך מוכרים שאינם רשמיים, זה באמצעות קריטריונים והליך תמיכה מה שמסרבל את העניין ונוצר מצב שרשויות מקומיות חדלו מלתקצב מוסדות חינוך מוכרים וזה הגיע למצב כמו באור יהודה שתלמידים לומדים ללא חשמל וללא תנאים מינימליים ולכן נוצר צורך דחוף בחקיקת החוק.

יעקב מרגי: מי בעד מתן פטור לפי בקשת הממשלה?

יעקב מרגי: מי נגד?

יעקב מרגי: מי נמנע?

יעקב מרגי: בהעדר מתנגדים ונמנעים אושר פה אחד מתן פטור להצעת החוק לפני הקריאה השנייה והשלישית, תודה.